Jézus így felelt: „Bizony, bizony, mondom néked, ha valaki nem születik víztől és Lélektől, nem mehet be az Isten országába. Jn 3,5

A kétszeres „bizony” azt jelenti, hogy a mondatnak különös hangsúlya, mondanivalója van, tehát Jézus itt valami nagyon komolyat mond Nikodémusnak és persze nekünk is.

Víztől és Szellemtől (Lélek) születni nem ugyanaz, mint természetes úton megszületni. Jézus itt megadja a választ az előzőleg feltett kérdésre: hogyan lehetséges ez?

Nem természetes módon kell születni ahhoz, hogy bemehess Isten királyságában. De a mondat egyben azt is jelenti, hogy be lehet menni Isten királyságába. Nem kizárt, sőt Isten határozottan elkészítette ezt a lehetőséget az emberek számára. Miután Ő nem személyválogató, ezért az Isten királyságba való bejutás lehetősége mindannyiunk számára adott.

Tehát valóban nagyon fontos dolog hangzott ott el. *VGy*